Arantza Ibarra

Arantza Ibarra Basañez (Gernika, Bizkaia, 1975eko irailaren 28a - ) Bizkaiko Ondarroan bizi den publizista, ipuin irakurle eta idazle, musikagile, zinema gidoigile eta zuzendaria da.

Heziketa eta ikasketak 

Ondarroako ikastolan haur eta lehen hezkuntza ikasi zituen eta Donostian, batxilergoa.

Bestalde, musika hezkuntza izan zuen solfeo, piano eta armonia klaseak jasoz. Aurrerago bateria ere ikasi zuen.

Bilboko Deustun "Informatika ingeniaritza" ikasi zuen. Bertan informatika musikala eta telebistaren mundura begiratu edizioa ere ikasi zuen. Baina ez zen berak espero zuena, hortaz, "Arte bisualak eta komunikazioa" diplomaturan sartu zen. Horrek diseinu grafikoa, multimedia, bideoa, gidoiak eta publizitatearen munduan murgilarazi zuen eta sortzaile munduaren bidea erakutsi.

Marrazki bizidunek ere bere lekua izan zuten ondarrutarraren heziketan eta ikastaro bat egin zuen haien inguruan. Honi 3D teknologia gehitu zion "Psilicon Graphics" ikastean.

Idazle, zuzendari eta kantari 

Lanen artean, "Basotxo" atera zen, Erein argitaletxearekin. Geroxeago, "Saiku detektibea", Desclée argitaletxearekin.

"BSB publicidad" agentzian zegoelarik, bere lehen filmeko gidoia idazten hasi zen eta musikal bat prestatzen ere.

Zinema eta musika munduan aproba egin nahi zuen, baina ez zen abagunerik ikusten. Arantzaren proiektu asko bertan behera geratu ziren: ekoizlerik gabeko musikal bat, animaziozko lan bat, nagusientzako filme baten gidoia, jazz eta soul estiloko a bestiak ... Baina azkenean, zinemaren munduak, aukera bat eman zion: "Alokatu" ekoizleari Arantzak idatzitako gidoia gustatu zitzaion eta bere filmea zuzentzeko parada eman zion. Alfonso Arandiak bere laguntza eskaini zion eta 2009an "Zigortzaileak" atera zen.

Zigortzaileak (euskaraz) / Los castigadores (gazteleraz) / The Retaliator (ingelesez) 

2010eko "Donostiako Nazioarteko Zinemaldian" emanaldi bat izan zuten eta "Gijongo Nazioarteko Zinemaldian" eta Cuencako "Emakumeen zinema" jaialdietan beste hainbeste.

Filma 2011ko urtarrilaren 5ean estreinatu zen zinemetan.

2011ko urtarrilean Bangladeshko 4. Umeentzako Zinemaldian izan da Arantzaren "Zigortzaileak" filma. Gainera, otsailaren 19an, Pragako Zinemaldian agertu da ere. Azkenik, irailean, Buenos Airesko zinemaldi batean izango dela esan behar, bertako lehiaketan parte hartuz eta hilabete berean, Espainia osoan estreinatu zen gaztelerazko bertsioan.

Bitxikeria moduan esan dezagun Arantzak gidoiaz gain filmeko abestiak ere konposatu dituela.

Plazaratutako liburuen zerrenda 

 Basotxo eta Zuhaitzak - Erein, 2006
 Basotxo eta Kirolak - Erein, 2006
 Saiku detektibea gozoki lapurraren bila - Desclée, 2007
 Basotxo eta animali handiak - Erein, 2008
 Basotxo eta dantzak - Erein, 2008
 Telina banpiruaren etxean - Desclée, 2010
 Zer gertatzen zaio eguzkiari? - Erein, 2011
 Lehen amodioa - Hiria, 2012
 Los castigadores - Seleer, 2012
 Mobilak - Beta III Milenio Ediciones SL, 2016

Zinema 

Zigortzaileak - Alokatu, 2011

Zuzendari, gidoilari, abestien letrak eta musikaren konposagile eta "Festa" abestiaren ahotsa.

"La ama" - Thrillerra - Filmaketa lanetan - 2014

Zuzendaria eta gidoilaria.

Telebista 

2015eko urtarriletik aurrera kolaboratzaile lanak egiten ditu ETB1eko "Azpimarra" saioan zine kritiko gisa.

Bestelako proiektuak 

2013an filme labur bat grabatu zuen Maria Luisa Merlo aktorearekin. Filmaren izena "Betiko" da, Zugarramurdiko haitzuloetan kokatu da eta bere soinubandaren egilea Arantza bera izan da, non ahotsa ere jarri duen.

Urte berean 15 minutuko dokumental bat grabatzen du emakumezko artista batzuen elkarte bati buruz, non gertakari bat antolatzen duten Bizkaiko ginekologia zerbitzuen murrizketagatik protestatuz. Laburmetrai hau Argentinako 2014ko "Libercine" zinemaldirako aukeratu zuten programaren barruan sartzeko.

2014ko udan "La ama" izeneko luzemetraia filma tu zuen Jaenen. Luisje Moyano eta ondarrutarra dira thriller hoerretako bai zuzendari Bai gidoilariak. Suspensezko filma honetan boxealari ohi bati buruzko artikulu bat idazten ari den emakumezko kazetari baten istorioa kontatzen da, non kirolari ohia landa erdian dagoen etxetzar batean aurkitzen den. Etxetzarreko bizilagunek emakumea aurkitu dute eta preso hartu dute bere borondatearen aurka. Denborak aurrera egin ahala etxetzarreko emakumezko jabeak egiten dituen azpikeriez ohartzen da kazetaria eta baita nola tratatzen dituen bere bizilagunak ere.

2014an halaber "Sarearen Oihua" dokumentala aurkeztu zuen Argentinan eta ondoren Euskal Herrian. "Lea Artibai eskualdeko hainbat eragile eta herritarrek Ginekologi zerbitzu integral baten alde burututako ekintzatik abiatuz, eskaera horien borrokaren isla da."

Erreferentziak

Kanpo estekak 
 Arantza Ibarraren bloga

Gernikar-lumotarrak
Bizkaiko musikagileak
Bizkaiko zinema zuzendariak
Euskal Herriko zinema gidoilariak
Euskal Herriko dokumentalgileak
Emakume zinema-gidoilariak
Emakume dokumentalgileak